בשנה א' ללימודיו, כשהוריו היו בטיול בחו"ל, הזמין 10 מחבריו לכיתה לביתו בהיוגב והם ערכו חזרה למחזה הראשון שכתב, "לירות בראש" וכעבור שלושה שבועות העלו את ההצגה ב"מועדון לחבר" של המושב. אחר-כך הציגו את ההצגה בבית צבי וגרי בילו החליט להעלות את הצגה בבית הספר. "לירות בראש" עוסק באמן שכותב את המחזה הראשון שלו, חייו מתערבבים ביצירה עד שאבד הגבול בין האמנות לחיים. אחר-כך קורן כתב וביים מחזה נוסף בשם "שרון סמו רוצח", שנכתב בהשראת רצח ראש הממשלה יצחק רבין והוצג בתיאטרון הספרייה באוקטובר 2002.